title: "Nissan Leaf"
text: "Di Nissan Leaf ( fuar \u201eBleer\u201c; LEAF uk \u00fcs en Backronym Leading Environmentally-friendly Affordable Family car interpretiaret) es en Elektroauto fan di jap\u0101nsk Autofirma Nissan.\n\u00d6n di B\u0101richtmuun fan't Jaar 2009 waar di Wain \u00f6n Yokohama fuarstelt, en sent di J\u00f6\u00f6lmuun fan 2010 uur di Wain forkoopet. \n\nDi Leaf es di jest Wain fuar gurt Seerien, wat bluat \u00fcs Elektroauto konstruiaret es.\n\nZ\u00e9ro \u00e9mission of zero emission?\n\nBi Renault meent Z.E. \"Z\u00e9ro \u00e9mission\", .\nBi Nissan meent dit \"Zero emission\", .\n\nJest Bechningsreeg ZE0 (2010 bit 2017)\n\nDi Nissan Leaf es en Kompaktwain fuar 5 Persoonen. Di Koferr\u00fcm heer twesken 355 en 370 Liitern Plaats. Di Leerkant es 72 cm hoog. Dat di Wain sa fuul Plaats heer, kumt fuaral diarfan, dat di Baterii \u00f6nern \u00f6nskr\u00fc\u00fcwen es, en diaraur es dit Wecht uk fiir \u00f6nern. Diarfan let di Wain h\u00f6m gur k\u00f6\u00f6r.\n\nLaapwai, Spaaritechnik en Konsuum\nMe di jest Baterii fan 24 kWh skul di Leaf ombi 160 km laap. Em ken me di Eco-Modus uk Stroom spaari. Diarfan uur fuaral Aurn en K\u00f6\u00f6ling dialstj\u00fc\u00fcrt, en di K\u00f6\u00f6rpedaal fair uk en \"wuker\" Keening, dat di Maskiin ek sa fuul Stroom fair.\n\nDi Baterii ken \u00fcp Temperatuur braacht uur, wan't olter kuul es, man en K\u00f6\u00f6ling, wan di Baterii t\u00f6 w\u0101rem es, jeft et ek.\n\nDi Leaf heer Rekuperatsjoon. Di Elektromootor uur \u00fcs Generaator omskrekelt, dat di kineetisk Energii t\u00f6 Stroom uur en t\u00f6beek iin \u00f6n di Baterii giar. Des bremset al rocht gur, wan em bluat \"fan't Gas\" giar. Rocht \"One pedal driving\", dat em bal gaar ek muar bremsi t\u00f6rt, k\u0101m man ek jerer \u00fcs 2017 me dit taust Model, di Nissan Leaf ZE1.\nFuar di Rest en wan't waker gung skel heer di Wain en Brems\u00f6nlaag sa \u00fcs ark \u00fc\u0111er Auto.\n\nHok Modeli haa en Spoiler achtern \u00fcp Klap, hur en Solaarmoduul \u00fcp set, wat Stroom iin \u00f6n di Baterii fuar di Elektrik (Ek di K\u00f6\u00f6rbaterii) stj\u00fc\u00fcrt.\n\n2012 heer di ADAC ombi 17,4 kWh fuar 100 km n\u00f6\u00f6rig her, dit es di Haitswert fan 1,95 Liitern Bensiin. Diaree\u0111er waar en Laapwai fan 150 km fuar gur t\u00f6 fo h\u00f6len.\n\nEn Leaf skel uk me 12 kWh/100 km t\u00f6rochtkum, wan em bluat \u00f6n di Stat of \u00f6ner 100 km/h \u00f6nerwai es.\n\nFan 2015 \u00f6n k\u00fcr em di Nissan Leaf me 30 kWh-Baterii fo. Dit sen 25% muar \u00fcs 24 kWh, en diarme skul di Wain noch 200 bit 240 km laap.\n\nForaneringen \u00f6n't Jaar 2013\n\nDi Laapwai es fan 175 \u00fcp 199 km kemen, man di n\u00f6\u00f6rigst Forbeetering es di nii Rekuperatsjoon (B-Mode) en di Aurn me W\u0101remkerpomp. Sa sen fuar en w\u0101rem Wain ek muar 1,7 man 0,3 bit 0,6 kWh n\u00f6\u00f6rig.\nAur des hen waar aur 100 litj Saaken foranert of forbeetert.\nFan des Tir \u00f6n k\u00fcr em di Baterii koopi of h\u00fc\u00fcri, fuarof maast di koopet uur.\n\nForaneringen \u00f6n't Jaar 2015\n\n2015 k\u00fcr em di Leaf me 24 kWh of 30 kWh-Baterii fo. Di nii Baterii es fan h\u00f6\u00f6r Kemii \u00fc\u0111ers maaket. Fan di 6 kWh Kapatsiteet waar di ek gurter man swaarer (21 kg).\n\n\u00d6n Ameerika waar di Laapwai fuarof me 135 km \u00f6nd\u00f6nen, en des waar fan di gurter Baterii 172 km. Ee\u0111er NEFZ wiar dit 199 km wesen, hurfan da 250 km waar.\n\nDaaten\n\nGalerii\n\nLeaf (ZE1, sent 2017) \n\n\u00d6n di H\u0101refstmuun fan't Jaar 2017 waar di taust Bechningsaart fan di Leaf fuarstelt. Fan di Storemmuun \u00f6n 2017 k\u00fcr di Wain bistelt uur, en sent di Ismuun fan 2018 uur di nii Leaf \u00fctl\u00f6\u00f6wert.\n\nDit nii Model heer en gurter Maskiin () en Bateriien fan 40 bit 62 kWh. Fan 0 \u00fcp 100 km/h sk\u00fc\u00fcvt di Wain \u00f6n 7,9 Sekunden, di hoogst Gauhair uur bi 144 km/h ofrailet.\n\nDi nii Leaf ken salev iin \u00f6n en Gap k\u00f6\u00f6r (ProPILOT Park). \u00dcp Autobaan skel des Wain t\u00f6 en Diil aliining k\u00f6\u00f6r. Nii es uk dit \"One-Pedal-Driving\", dat em bal ek muar bremsi t\u00f6rt, aur di Rekuperatsjoonskraft gurter iinstelt uuren es. Di Temperatuur fan di Baterii uur jit langsen ek altert railet.\n\nVehicle to Grid\n\nDi Elektroonik iin \u00f6n des Model es diarfuar iinrocht, dat di uk Stroom d\u00f6 ken. Dit jit, dat em diarfan uk Energii iin \u00f6n sin H\u00fcs Stj\u00fc\u00fcri ken,wan dit diarfuar en Giraat heer. Des es gur, wan niin Stroom fan Senskiin of Winj t\u00f6 fo es. \"Vehicle to grid\" jit sa fuul \u00fcs \"Wain t\u00f6 (Stroom-) Nat\".\n\nT\u00f6 di Bigening fan 2019 waar en E-Plus-Model me en Maskiin fan  \u00f6nb\u00f6\u00f6ren, en di Baterii heer en Kapatsiteet fan 62\u00a0kWh. Diarme skul di Leaf bit t\u00f6 385\u00a0km laap. \u00d6n Euroopa waar diarfan man bluat 5.000 Stek \u00f6nb\u00f6\u00f6ren.\n\nGalerii\n\nFutnooten\n\nForkiir\n\nStraatenforkiir\n\nElektroauto (Model)"